Manéka jinis kaktus wis suwé dimupangataké manungsa minangka sumber pangan, salah sijiné ya iku Opuntia[7]. Spesies iki akèh dikultivasi kanggo dijupuk woh lan batang enomé.[7] Woh Opuntia akèh diolah dadi selai sing diarani queso de tuna[7] Sauntara iku, batang enom Opuntia sing ditepungi minangka nopalitos bakal dikuliti lan digorèng, dikukus, utawa diolah dadi acar jroning cuka kecut-legi. Saiki, Opuntia uga isih dimupangataké minangka pakan sato iwèn, kosmètik, lan obat-obatan.[8] Biyèné, spesies kaktus Carnegiea gigantea dimupangataké minangka bahan dhasar glepung kanggo gawé roti.[5] Nanging glepung iki wis ora dimupangataké manèh amarga masarakat luwih seneng glepung saka jagung.[5] Bagéyan oyot saka Echinocactus platyacanthus uga diolah jroning cuwèran gula kanggo didadèkaké permèn.[5] Bagéyan oyot sing ngandhut kayu utawa pembuluh vaskular sing ngandhut lignin saka kaktus uga